“З цікавасцю і, часам, з зайздрасцю сачу за правіламі, якімі кіруеццца ў сваёй прафесійнай дзейнасці маладая беларуская журналістыка. Я нават трохі здзівіўся, калі мне прапанавалі распавесці пра свае правілы. Ці ж могуць, падумаў я, быць карыснымі правілы, дакладней, прынцыпы, што павырасталі з рэаліяў, якія зараз не існуюць? Ці існуюць у той частцы журналістыкі, якую і журналістыкай назваць нельга. І ўсё ж спадзяюся, што і мой досвед будзе карысным. Адное што паспрабую – правесці рысу паміж правіламі прафесійных паводзінаў журналіста і правіламі ўласна журналісцкай творчасці. Паміж імі, безумоўна, існуе непарыўная сувязь. Але я ўсё ж засяроджуся на творчасці. Бо менавіта ў ёй сучаснай журналістыцы, асабліва сецівай, бракуе, на мой погляд, прафесійнасці. А іншым разам нават элементарнай пісьменнасці”.